Diari Oficial de la Generalitat Valenciana


Sumari del DOGV 6344, del 31-08-2010 (2010/9448)

RESOLUCIÓ de 23 d'agost de 2010, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a establir un conjunt d'actuacions de promoció a la salut mental en la Comunitat Valenciana, per a l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6344

Data del DOGV
:   31-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9448


Data del document
:   23-08-2010

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * salut mental
    * ajuda pública
    * suport econòmic
    * fundació
    * administració local
    * associació
    * malaltia mental
    * universitat

RESOLUCIÓ de 23 d'agost de 2010, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a establir un conjunt d'actuacions de promoció a la salut mental en la Comunitat Valenciana, per a l'exercici 2010. [2010/9448]  
Per Orde 9/2010, de la Conselleria de Sanitat (DOCV 6289, de 15 de juny de 2010) es van convocar i s'aprovaren les bases reguladores per a la concessió d'ajudes de la Direcció General d'Assistència Sanitària per a establir un conjunt d'actuacions de promoció a la salut mental en la Comunitat Valenciana durant l'exercici 2010.   
Per a això s'ha establit en els pressupostos de la Generalitat per a l'exercici 2010 una dotació de 176.300 euros en l'aplicació pressupostària 34.40.68.1553.874.66.0, codi de línia T6651000, a fi de finançar este conjunt d'actuacions de promoció a la salut mental.  
Les entitats que s'allisten en els annexos I, II i III han sol·licitat les mencionades ajudes en els termes previstos en l'orde de referència.  
Atesa la normativa de general aplicació i examinats els projectes aportats, objecte de la convocatòria.  
Vista la proposta de la comissió avaluadora de les ajudes, la qual va avaluar els projectes, seguint els criteris de valoració establits en la base sèptima de l'annex I de l'orde, resolc:   
Primer  
Concedir les ajudes per a establir un conjunt d'actuacions de promoció a la salut mental en la Comunitat Valenciana per a l'exercici 2010 que s'allisten en l'annex I per les quantitats indicades, per un import total de 176.300 euros, desestimar les sol·licituds d'ajudes que figuren en l'annex II i excloure les que figuren en l'annex III.  
Segon  
L'ordenació del pagament de les subvencions i la corresponent justificació s'han de fer de conformitat amb les bases deu i onze de la convocatòria realitzada per mitjà de l'Orde 9/2010. D'acord amb estes bases, les factures i justificants han de ser presentats davant del Servici de Salut Mental de la Direcció General d'Assistència Sanitària com a màxim el dia 2 de desembre de 2010. La falta de justificació en termini, segons l'article 37 de la Llei 38/2003, de 17 de novembre, General de Subvencions i els articles 33 i 34 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, donarà lloc a la pèrdua del dret al cobrament total o parcial de la subvenció. La present resolució tindrà els efectes previstos en l'article 25 de la Llei 38/2003 de 17 de novembre, Llei General de Subvencions.  
Tercer  
Els beneficiaris han de remetre a l'òrgan instructor de l'ajuda, fins al 31 de gener del 2011, la memòria final de les activitats realitzades en suport informàtic i en paper, firmada i segellada per la representació legal de l'entitat beneficiària. La no-presentació de l'esmentada memòria serà motiu de reintegrament de la subvenció concedida.  
Els beneficiaris han de deixar constància expressa que les activitats són finançades o cofinançades per la Generalitat, en qualsevol relació que es mantinga amb tercers, i han d'incorporar, en tot cas i de forma visible, el logotip de la Generalitat, Agència Valenciana de Salut, després que esta ho haja autoritzat, en les activitats de difusió subvencionades que es facen, d'acord amb la base onze de l'orde esmentada.  
Quart  
Els programes rebutjats els poden recollir les persones interessades o una persona autoritzada en el Servici de Salut Mental de la Conselleria de Sanitat (c/ Dr. Rodríguez Fornos, 4) durant els tres mesos següents a la publicació en el Diari Oficial de la Comunitat Valenciana de la resolució de la convocatòria. Transcorregut eixe termini, es destruiran.  
Cinqué  
Que es notifique a totes les persones interessades esta resolució, que no esgota la via administrativa, contra la qual es pot interposar recurs d'alçada davant del conseller de Sanitat en el termini d'un mes, comptador des de l'endemà de la publicació, de conformitat amb l'article 27.2 del Decret 25/2005, de 4 de febrer del Consell, i el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 d'agost de 2010.- El director gerent de l'Agència Valenciana de Salut: Luis Rosado Bretón.  
Annex I  
Llista definitiva de programes adjudicats  
  
Annex II  
Llista de projectes desestimats  
  
Annex III  
Llista de projectes exclosos  
  
Anexo I  
Relación definitiva de programas adjudicados  
  
Anexo II  
Relación de proyectos desestimados  
  
Anexo III  
Relación de proyectos excluidos  
